**„Najlepší výstavný alpský jazvečíkovitý durič za rok 20..“**

Tento štatút ako jediný dokument určuje pravidlá súťaže pre udelenie ocenenia „Najlepší výstavný alpský jazvečíkovitý durič za rok 20..“.

**I. Cieľ súťaže**

Hlavným cieľom ocenenia je motivovanie chovateľov a tiež majiteľov alpského jazvečíkovitého duriča o prezentáciu svojich jedincov a následne zveľaďovanie exteriérových vlastností jedincov alpského jazvečíkovitého duriča. Ďalším cieľom je rozširovať rady chovateľov tohto plemena.

**II. Predmet súťaže**

„Najlepší výstavný alpský jazvečíkovitý durič za rok 20..“ je súťaž o ocenenie, ktoré každoročne vyhlasuje predsedníctvo Klubu chovateľov alpského jazvečíkovitého duriča (ďalej len „predsedníctvo“).

**III. Termín súťaže**

Obdobie trvania súťaže je vždy od 01. januára do 31. decembra príslušného kalendárneho roka, za ktorý sa ocenenie udeľuje. Termín uzávierky pre podanie prihlášok do súťaže je 30. január nasledujúceho roka. Prihlášky, ktoré budú doručené po tomto termíne nebudú akceptované.

**IV. Podmienky súťaže**

Do súťaže je možné prihlásiť každého alpského jazvečíkovitého duriča, ktorý je zapísaný v Slovenskej plemennej knihe psov (SPKP). Majiteľ alebo obidvaja spolumajitelia musia byť v čase súťaže členmi KCHAJD. Výlučne majiteľ (ďalej len „prihlasovateľ“) prihlasuje svojho jedinca do súťaže zaslaním kompletne vyplnenej prihlášky do termínu uzávierky prihlášok spolu so všetkými potrebnými podkladmi.

Podklady, ktoré musí majiteľ zaslať výlučne elektronicky na adresu poradca.chovu@kchajd.sk

* kompletne vyplnené tlačivo Prihláška (vzor tvorí Prílohu č.1 tohto štatútu)
* obojstrannú fotokópiu Preukazu o pôvode psa s prideleným číslom SPKP,
* vyplnenú Tabuľku dosiahnutých výsledkov (vzor tvorí Prílohu č. 2 tohto štatútu) – výsledky uvedené v Tabuľke musia byť zapísané v Preukaze o pôvode psa, výstavných posudkoch alebo doložené kartičkami. Ak jedinec dosiahne výsledok, ktorý sa do Preukazu alebo výstavného posudku nezapisuje (napr. BOG, BIS), prihlasovateľ musí doložiť iný relevantný doklad preukazujúci dosiahnutý výsledok. Pri získaných šampionátoch je pre zaradenie do súťaže rozhodujúci dátum oficiálneho priznania titulu.
* všetky kópie posudkových listov a kartičiek získaných ocenení a titulov, ktoré prislúchajú k výsledkom uvedeným v Tabuľke.

Za správnosť všetkých zaslaných podkladov zodpovedá majiteľ, ktorý jedinca do súťaže prihlásil. O prijatí prihlášky bude prihlasovateľ informovaný emailom. Neúplné prihlášky nebudú akceptované.

Ak sa zistí, že niektorý zo zaslaných podkladov bol oproti originálu upravovaný a táto úprava by mala vplyv na konečné poradie, tento jedinec bude zo súťaže vylúčený. Ak by sa takéto úpravy zistili po oficiálnom vyhodnotení, jedincovi bude ocenenie odobraté, pričom táto skutočnosť bude zverejnená a majiteľ, ktorý to urobil bude disciplinárne riešený Výborom KCHAJD.

**V. Hodnotenie súťaže**

Na základe zaslaných všetkých potrebných podkladov budú prihlásenému jedincovi priznané body. Zarátavajú sa len ocenenia a tituly, ktoré boli získané na výstavách, konaných v období trvania súťaže na Slovensku a v zahraničí, pričom psy a suky budú hodnotené spoločne. Výsledné poradie sa zostaví podľa počtu získaných bodov zostupne.

KCHAJD vyhlási prvých 3 najúspešnejších jedincov z celkového poradia. Jedinec, ktorý získa najviac bodov spomedzi všetkých prihlásených jedincov, sa stane celkovým víťazom a držiteľom ocenenia „Najlepší výstavný alpský jazvečíkovitý durič za rok 20..“.

V prípade, že viacerí jedinci dosiahnu v konečnom hodnotení rovnaký počet bodov, bude kľúčom k stanoveniu konečného poradia:

1. vyšší počet priznaných bodov za výstavy, ktoré boli organizované KCHAJD,

2. najvyšší získaný titul na výstave, ktorú organizoval KCHAJD,

3. nižší počet absolvovaných výstav.

4. ak sa nedá určiť konečné poradie ani podľa vyššie uvedených bodov kľúča, prednosť budú mať prvšie abecedné písmená vo vlastnom mene psa.

Súťaž bude vyhodnocovať poradca chovu KCHAJD. Výsledky súťaže a celkové poradie prihlásených jedincov budú zverejnené v klubovej ročenke, na webovej stránke KCHAJD a sociálnych sieťach KCHAJD. Slávnostné vyhlásenie výsledkov a odovzdanie ocenenia víťazovi súťaže bude na najbližšej Klubovej výstave AJD vo Svätom Antone.

**VI. Tabuľka bodovej klasifikácie**

Tabuľka bodovej klasifikácie tvorí Prílohu č. 3 tohto štatútu.

**VII. Záver**

Prihlasovateľ zaslaním prihlášky udeľuje KCHAJD súhlas so spracovaním osobných údajov, ktoré boli poskytnuté v rámci súťaže za účelom vyhodnotenia výsledkov a tejto súťaže a udelenia ocenenia. Klub chovateľov alpského jazvečíkovitého duriča má tak oprávnenie uverejniť osobné údaje prihlasovateľa a jeho jedinca. Prihlasovateľ vyjadruje súhlas s pravidlami súťaže zaslaním prihlášky a účasťou na súťaži. Výsledky súťaže sú konečné a bez možnosti odvolania sa.

Štatút súťaže bude zverejnený na webovej stránke klubu a facebookovom účte KCHAJD.

Výbor môže kedykoľvek štatút zmeniť a tieto zmeny budú zverejnené rovnakým spôsobom ako pôvodný štatút.

Tento štatút nadobúda platnosť a účinnosť dňom schválenia predsedníctvom KCHAJD

Schválené na predsedníctve KCHAJD dňa 03.03.2024

Príloha č. 1

**Prihláška**

**„Najlepší výstavný alpský jazvečíkovitý durič za rok 20..“**

Meno psa: ...................................................................................................................................

Narodený: .................................................................. Číslo zápisu: ...................................

Majiteľ: ........................................................................................................................................

Adresa majiteľa: ..........................................................................................................................

Kontakt: ...............................................

Prílohy:

- obojstranná fotokópia Preukazu o pôvode psa

- tabuľka dosiahnutých výsledkov

- fotokópie posudkových listov v počte ........... kusov

- fotokópie kartičiek ocenení a titulov v počte ............ kusov (len ak tieto nie sú uvedené v rozhodcovskej tabuľke)

- iné (napr. čestné prehlásenie, výsledková listina) .....................................................................

Prehlasujem, že som sa oboznámil s pravidlami súťaže a že sa im plne podrobujem.

V ............................................. dňa ........................ Podpis ................................................

Žiadateľ podpísaním a zaslaním žiadosti o udelenie ocenenia vyslovuje súhlas na spracovanie osobných údajov pre účely spracovania žiadosti, vedenia údajov na webovej stránke KCHAJD, sociálnych sieťach KCHAJD a v tlačovinách, ktoré KCHAJD publikuje.

Dokumenty zaslať na emailovú adresu: poradca.chovu@kchajd.sk

Príloha č. 2

VZOR

**Tabuľka dosiahnutých výsledkov**

|  |  |  |  |  |
| --- | --- | --- | --- | --- |
| Poradové číslo | Dátum | Miesto | Druh výstavy\* | Získané ocenenie |
| 1. |  |  |  |  |
| 2. |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |

\*druh výstavy: MVP – medzinárodná výstava psov, CVP – celoštátna výstava psov, NVP – národná výstava psov, OVP – oblastná výstava psov, KV – klubová výstava, ŠP – špeciálna výstava psov, EDS – európska výstava psov

Príloha č. 3

**Tabuľky bodovej klasifikácie**

|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Druh výstavy** | **Umiestnenie v triede, tituly a čakateľstvá** | | | | | | | | | | | | | | | | |
| **V1** | **V2** | **V3** | **V4** | **CAJC CCJ VTM** | **CAC CC VT** | **Res. CAC** | **CACIB** | **Res. CACIB** | **OV** | **Víťaz Slovenska mladých**  **Víťaz Slovenska Víťaz veteránov** | **KVM VSM** | **KV VŠV** | **JBOB BOJ** | **BOV** | **BOS** | **BOB** |
| **Medzinárodná** | 5 | 4 | 3 | 2 | 3 | 3 | 2 | 4 | 3 | - | - |  |  | 3 | 3 | 4 | 5 |
| **Celoštátna** | 5 | 4 | 3 | 2 | 3 | 3 | 2 | - | - | - | - |  |  | 3 | 3 | 4 | 5 |
| **Národná** | 5 | 4 | 3 | 2 | 3 | 3 | 2 | - | - | - | 2 |  |  | 3 | 3 | 4 | 5 |
| **Oblastná** | 4 | 3 | 2 | 1 | 2 | 2 | - | - | - | 3 | - |  |  | - | - | - | - |
| **Klubová** | 5 | 4 | 3 | 2 | 3 | 3 | 2 | - | - | - | - | 6 | 6 | 5 | 3 | 4 | 5 |
| **Špeciálna** | 5 | 4 | 3 | 2 | 3 | 3 | 2 | - | - | - | - | 6 | 6 | 5 | 3 | 4 | 5 |
| **Európska** | 10 | 8 | 6 | 4 | 6 | 6 | 4 | 8 | 6 | - | - |  |  | 6 | 6 | 8 | 10 |

|  |  |  |  |
| --- | --- | --- | --- |
| **Tituly** | 1. miesto | 2. miesto | 3. miesto |
| **Víťaz skupiny FCI mladých - JUNIOR BOG** | 5 | 4 | 3 |
| **Najkrajší mladý jedinec výstavy - JUNIOR BIS** | 15 | 10 | 5 |
| **Víťaz skupiny FCI - BOG** | 15 | 10 | 5 |
| **Najkrajší jedinec výstavy - BIS (BISS)** | 20 | 15 | 10 |
| **Najkrajší pracovný jedinec výstavy** | 15 | 10 | 5 |
| **Najkrajší veterán výstavy** | 15 | 10 | 5 |
| **Najkrajší jedinec triedy čestnej** | 15 | 10 | 5 |
| **Najkrajší mladý jedinec oblastnej výstavy** | 5 | 4 | 3 |
| **Najkrajší jedinec oblastnej výstavy** | 6 | 5 | 4 |
| **Najkrajší pracovný jedinec oblastnej výstavy** | 5 | 4 | 3 |
| **Víťaz dňa - BOD** | 30 | 20 | 10 |

|  |  |  |
| --- | --- | --- |
| **VTM** | - | víťaz triedy mladých |
| **VT** | - | víťaz triedy |
| **OV** | - | oblastný víťaz |
| **KVM** | - | klubový víťaz mladých |
| **VŠVM** | - | víťaz špeciálnej výstavy mladých |
| **KV** | - | klubový víťaz |
| **VŠV** | - | víťaz špeciálnej výstavy |
| **JBOB/BOJ** | - | najlepší mladý jedinec plemena |
| **BOV** | - | najlepší veterán plemena |
| **BOS** | - | najlepší jedinec opačného pohlavia |
| **BOB** | - | víťaz plemena |